Diari Oficial de la Generalitat Valenciana


Sumari del DOGV 4063, del 13-08-2001 (2001/7627)

Informació pública de l'aprovació del projecte modificat d'urbanització del sector D.
-------------------------------------------------------------------------------------

### Dades del document

Número de DOGV
:   4063

Data del DOGV
:   13-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7627


Organisme emissor
:   Ajuntament de Xirivella

Tipus de document
:   Anunci

Informació pública de l'aprovació del projecte modificat d'urbanització del sector D. [2001/F7627]
  
Per mitjà del Decret d'Alcaldia número 849/2001, d'11 de juny de 2001, es va aprovar el projecte modificat d'urbanització del sector D en els termes següents, que es deriven de la part dispositiva de la resolució esmentada:
  
«Primer. Aprovar la modificació del projecte d'urbanització proposada i els seus annexos, amb les correccions i condicionants derivats de l'informe emés pel cap d'Infraestructura Bàsica i Equipament Comunitari, entre els quals hi ha la presentació de:
  
- Projecte de seguretat i salut complementari al projecte per a accés a la V-30.
  
- Pla de seguretat.
  
- Coordinador de seguretat.
  
- Projectes tècnics elèctrics de totes les instal·lacions valorades en el projecte d'urbanització.
  
- Contracte amb laboratori per a control de qualitat.
  
- Nomenament de director de les obres.
  
Segon. Tenir per fixat el coeficient de bescanvi per a la retribució en terrenys a l'agent urbanitzador en 0,5549, en lloc del 0,70 establit en la proposició juridicoeconòmica inicialment presentada, que va ser rebutjat en el moment de l'aprovació del programa d'actuació integrada com a conseqüència de l'informe emés pels serveis tècnics municipals.
  
Tercer. Estimar l'al·legació presentada pel senyor Salvador Martín Tarín, en representació del senyor Salvador Roca Ramón, quant a la correcció de l'error relatiu a la demolició de l'alqueria, i desestimar la resta d'al·legacions d'acord amb tot el que s'ha exposat.
  
Quart. Requerir l'agent urbanitzador perquè, abans del transcurs del termini de 10 dies a què es refereix el paràgraf següent, remeta als propietaris de terrenys la informació necessària quant als costos d'urbanització que els correspon a cada un d'ells, a fi que puguen optar per la modalitat de retribució a l'urbanitzador que resulte convenient al seus interessos.
  
Cinqué. Notificar la resolució que s'adopte als interessats en el procediment, amb expressió dels recursos que pertoquen i restants prevencions legals, indicant expressament als propietaris de terrenys afectats per l'actuació que, en el termini de 10 dies següents a la notificació de la resolució que s'adopte, hauran d'expressar davant de l'agent urbanitzador, per mitjà de document públic, la modalitat de retribució dels costos d'urbanització per la qual opten, pagament en metàl·lic o pagament en terrenys, una vegada conegut que el coeficient de bescanvi aplicable a aquesta última modalitat és l'anteriorment esmentat de 0,5549. En el cas que no s'efectue la dita manifestació en el termini indicat, s'entendrà que s'opta per la modalitat de pagament en terrenys de la manera inicialment prevista en el programa.
  
Sisé. Ordenar la publicació de la resolució que s'adopte en el Diari Oficial de la Generalitat Valenciana, de conformitat amb el que s'estableix en l'article 34 de la Llei Reguladora de l'Activitat Urbanística.